පසුගිය දශක තුනක කාලය තුළ උතුරේ දෙමළ ජනතාවට අහිමි වූ නිශ්චල හා චංචල දේපළ මෙන්ම ආධ්‍යාත්මික සුවයද කඩිනමින් ලබා දීමට පියවර ගන්නා බව ජනාධිපති මහින්ද රාජපක්ෂ මහතා පැවැසීය.ඊට අවශ්‍ය කරන කඩිනම් සංවර්ධන යෝජනා ක්‍රම රැසක් උතුරු වසන්තය වැඩ සටහන හරහා ලබා දී ඇති බවත් ඉදිරියටත් එවැනි වැඩ සටහන් ක්‍රියාත්මක කරන බවත් ජනාධිපතිවරයා අවධාරණය කෙළේ ය.ජනාධිපතිවරයා එසේ පැවසුවේ යාපනය දොරේඅප්පා ක්‍රීඩාංගණයේදී ඊයේ (01) පෙරවරුවේ පැවැති ජන හමුවකට එක් වෙමිනි.එළඹෙන පාර්ලිමේන්තු මැතිවරණය සදහා එක්සත් ජනතා නිදහස් සන්ධානයෙන් යාපනය දිස්ත්‍රික්කයට තරග කරන අපේක්ෂකයන්ගේ ජය තහවුරු කිරීමේ අරමුණින් මේ ජනහමුව සංවිධානය කෙරිණි.ජනාධිපති මහින්ද රාජපක්ෂ මහතා මෙසේ ද පැවසීය.යළිත් වරක් යාපනයට පැමිණ ඔබව ආමන්ත්‍රණය කිරීමට අවස්ථාව ලැබීම ගැන මම සතුටු වෙනවා.